Ուլրիխ Ցազիուս

Ուլրիխ Ցազիուս կամ Ցեզիուս (Ulrich Zäsy կամ Zase, լատինացված տարբերակով՝ Huldrichus Zasius. ), գերմանա-շվեյցարական օրենսգետ։

Կենսագրություն 

Ծնվել է 1461 թվականին գերմանական Կոնստանց քաղաքում։ 20 տարեկանում սկիզբ դնելով իր գիտական գործունեությանը՝ որպես իր ազգանուն գործածության մեջ է դրել Ցազիուս լատինացված անվանաձևը։ Բրայսգաուի Ֆրայբուրգում աշխատել է նախ՝ որպես նոտար, սինդիկ, այնուհետև՝ իբրև տեղի համալսարանի իրավագիտության պրոֆեսոր։ Լինելով խոր ու բազմակողմանի գիտելիքների տեր անձնավորություն՝ նա պատվավոր տեղ է զբաղեցրել իրավունքի լավագույն գիտակների շարքում։ Գերմանիայի տարբեր ծայրերից նրան են դիմել խնդրահարույց հարցերով՝ իբրև մի պատկառելի պատգամախոսի։ Մասնագիտական գիտելիքների հետ մեկտեղ նա հիանալի տիրապետել է ճարտասանական հմտությունների և կարողացել է կենդանություն հաղորդել մինչև անգամ չոր համարվող թեմաներին։ Պատահական չէ, որ նրա դասախոսություններին հաճախել են բազմաթիվ ունկնդիրներ, նույնիսկ ոչ իրավագիտական բաժինների ուսանողներ։ Նրա դասախոսությունները հաճույքով ունկնդրել են նաև հետագայում անվանի աստվածաբան դարձած Յոհաննես Էկը, Ժիլբեր Կուզենը...

Իրատեսական (ռեալիստական) իրավաբանական գաղափարը Ցազիուսն առանձնակի արդյունավետությամբ է կիրառել Ֆրայբուրգի մունիցիպալ իրավունքի ( Stadtrecht ) մասին գրած աշխատության մեջ, որն ավարտել ու հրատարակել է 1520 թվականին։
 
1550 թվականին Լիոնում հրատարակվել է Ուլրիխ Ցազիուսի աշխատությունների վեցհատորյակը։

Նա ընկերական հարաբերություններ է պահպանել իր նշանավոր ժամանակակիցներից շատերի, այդ թվում՝ Էրազմ Ռոտերդամցու, Վիլլիբալդ Պիրկհայմերի () հետ։ Ենթադրվում է, որ նկարիչ Արչիմբոլդոն հենց նրան է պատկերել 1566 թվականին իր ստեղծած «Իրավաբանը» աշխատանքում։

Հիշատակ 
Ուլրիխ Ցազիուսի անունը կրող մեկական փողոց կա Գերմանիայի Ֆրայբուրգ և Կոնստանց քաղաքներում։

Երկեր

Պատկերասրահ

Ծանոթագրություններ

Գրականություն 
 Karl Heinz Burmeister։ Ulrich Zasius (1461–1535). Humanist und Jurist. In։ Paul Gerhard Schmidt (Hrsg.)։ Humanismus im deutschen Südwesten. Biographische Profile. Thorbecke, Sigmaringen 2000, ISBN 3-7995-4166-7, S. 105–123
 Guido Kisch։ Zasius und Reuchlin. Eine rechtsgeschichtlich vergleichende Studie zum Toleranzproblem. (Pforzheimer Reuchlinschriften, Im Auftrag der Stadt Pforzheim, Bad. I). Konstanz 1961
 Erik Wolf։ Große Rechtsdenker. 4. Auflage, Tübingen 1963
 Steven Rowan։ Ulrich Zasius. A Jurist in the German Renaissance, 1461–1535. Frankfurt 1987
 Klaus-Peter Schroeder։ Ulrich Zasius (1461-1535) – Ein deutscher Rechtsgelehrter im Zeitalter des Humanismus, in։ Juristische Schulung 1995, S. 97–102
 https://web.archive.org/web/20070630042327/http://www.bautz.de/bbkl/z/zasius.shtml 
 Roderich von Stintzing։ Ulrich Zasius. Ein Beitrag zur Geschichte der Rechtswissenschaft im Zeitalter der Reformation. Basel 1857

Արտաքին հղումներ 

 www.rzuser.uni-heidelberg.de
 http://www.geocities.com/legalhistory/Zasius/ 
 Udalrici Zasii iureconsulti et oratoris clarissimi in M. T. Ciceronis Rhetoricam ad Herennium Enarratio, 1537, E-Book der Universitätsbibliothek Wien (eBooks on Demand)
 

Գիտնականներ
Գերմանացի գիտնականներ
Իրավագետներ
Գերմանացի իրավագետներ‎
Բնօրինակում անաղբյուր հոդվածներ